హ్యారీ పోటర్
బ్రిటిష్ రచయిత్రి జే.కే రౌలింగ్ రచించిన ఏడుకాల్పనిక పుస్తకాలే "హ్యారీ పోటర్ " నవలలు. ఈ పుస్తకాలు,యువ మాంత్రికుడైన హ్యారీ పోటర్, రాన్ వీస్లె మరియు హెర్మైనీ గ్రేంజర్ లతో,హోగ్వార్డ్స్ స్కూల్ అఫ్ విచ్ క్రాఫ్ట్ అండ్ విజార్డ్రిలో తన స్నేహితులతో కలిసి చేసిన సాహసాల గురించిన కథలు చెపుతాయి. దీనిలో ముఖ్య కథాంశం,మాంత్రిక లోకం అంతటిని జయించి మరియు మాయలు తెలియని (muggle)ప్రజలని తన వశం చేసుకోవాలనే తపనతో హ్యారీ తల్లితండ్రులను చంపిన లార్డ్ వోల్డేమోర్ట్ అనే దుష్ట మాంత్రికుడితో హ్యారీ జరిపిన పోరాటానికి సంబంధించింది. ఈ పుస్తకాల క్రమం ఆధారంగా చాలా విజయవంతమైన చిత్రాలు, వీడియో ఆటలు మరియు వాణిజ్య వస్తువులు వచ్చాయి.
హ్యారీ పోట్టర్ అండ్ ది ఫిలాసఫర్స్ స్టోన్
క్రిస్మస్ రోజు, ఒక ఆగంతుక వ్యక్తి నుంచి హ్యారీ అతని తండ్రి యొక్క అదృశ్య పరదాను స్వీకరిస్తాడు. తర్వాత అతను మిర్రర్ ఆఫ్ ఎరిసెద్‌ను గుర్తిస్తాడు. ఇది హ్యారీ అతని తల్లిదండ్రులు మరియు అతనికి అస్సలు తెలియని అతని వంశవృక్షాన్ని చూపించే ఒక విచిత్రమైన అద్దం. అనంతరం సోర్సరర్స్ స్టోన్ తయారీదారుడు నికోలస్ ఫ్లామెల్ అని హ్యారీ తెలుసుకుంటాడు. ఈ రాయి దాని యజమానికి శాశ్వతత్వాన్ని ప్రసాదిస్తుంది.